10/07/2013 | Administración LocalMunicipal
Irixoa
Expediente de investigación e recuperación camiños de uso público entre Chao da Viña e Gulfar

O Pleno deste concello aprobou, na súa sesión de 31-5-2013, o seguinte acordo que se reproduce literalmente na súa parte dispositiva: “1º. Resolver o expediente de investigación iniciado por resolución da Alcaldía do 12-11-2012, ampliado por resolución da Alcaldía do 25-1-2013, e declarar a existencia dun camiño de uso público de paso a pé entre as parcelas rústicas nº 7, 44, 8, 34 e 38 do polígono 17 de Irixoa, lindante con tales parcelas mediante cerramentos de muros tradicionais de pedra e dunha anchura media de 1,50 m. aproximadamente. Dado que a delimitación está perfectamente definida na maioría do trazado polos citados muros de pedra, non procede deslinde deste tramo de uso a pé; se nalgún punto non houbese unha delimitación clara e suficiente por algún lado do camiño, tomarase unha anchura prudencial de 1 metro desde o límite existente. No anexo I relaciónanse as fincas e a lonxitude de colindancia con este tramo de camiño.2º. Declarar igualmente a existencia dos camiños de uso público e rodado que se reflicten no 2º informe de don Jorge Carro Fernández (16-4-2013), que conforman unha rede entre Chao da Viña e Gulfar (lugares da parroquia da Viña), e do que se relacionan indicativamente as parcelas no anexo II deste acordo, na súa afección ás parcelas rústicas colindantes ou cortadas. Aínda que o concello poida considerar, xunto cos propietarios afectados, a comenencia de retrazar no futuro certos camiños gravosos no seu trazado para tales fincas, na presente resolución trátase unicamente de documentar a existencia dos camiños de uso público actuais, tal e como se reflicte no informe.3º. Recuperar de oficio o uso público daqueles camiños que presenten obstruccións ou dificultades de paso, especialmente o tramo citado no apartado 1º deste acordo, con notificación de requirimento ás persoas presuntamente obstructoras, para que no prazo máximo de 1 mes deixen perfectamente expedito o paso público, libre e incondicionado, de tales camiños; tamén os propietarios e usuarios do depósito de augas recollerán o caudal sobrante, que non poderá ser conducido ao camiño (dándolle un uso na propia finca ou canalizándoas á rede de recollida de pluviais); unha vez pasado dito prazo o concello poderá adoptar as medidas pertinentes para o total e correcto cumprimento do presente acordo, en especial a execución subsidiaria de retirar cancelas, árbores, tocóns ou outros materiais que entorpezan o uso público, así como no seu caso a petición de autorización xudicial de entrada en finca de domicilio. Queda facultado plenamente o sr. alcalde para detallar e impulsar as actuacións municipais precisas nestes aspectos.4º. Iniciar o procedemento de inscrición dos citados camiños, que finalmente se traducirán en novas parcelas rústicas do polígono 17, na Xerencia Catastral.5º. Publicar o presente acordo e notificalo directamente ás persoas que no expediente manifestaron rexeitamento do sentido do presente acordo, utilizando para elo o modelo C-9985 dos aprobados e usados polo concello (xurisdicción contencioso-administrativa). Os interesados que formulen oposición en temas de propiedade, dereitos reais, ou outros de competencia exclusiva da xurisdicción civil, poderán presentar a oportuna demanda na mesma. (*) nalgúns casos o tramo calculado non é frontal senón interior na parcela O que se fai público para xeral coñecemento. Irixoa, 2 de xullo de 2013 O ALCALDE Antonio Deibe Sanmartín.